Սրբազան արարողությանը ներկա հավաքի շուրջ չորս հարյուր մասնակիցները և այս առիթով տարբեր թեմերից ժամանած երիտասարդները զանգակատան առջև ողջունեցին Վեհափառ Հայրապետին, ով զանգերի ավետաբեր ղողանջների ներքո եկեղեցականների թափորով առաջնորդվեց տաճար, ուր նաև իր խոնարհումը բերեց գավթում ամփոփված մեր հավատի հայր Սուրբ Գրիգոր Լուսավորիչ Հայրապետի մասունքներին։